CELEX: 32018D0696
Language: fi
Date: 2018-05-04 00:00:00
Title: Komission täytäntöönpanopäätös (EU) 2018/696, annettu 4 päivänä toukokuuta 2018, kansainvälisistä ilmastoneuvotteluista vastaavan Ranskan ympäristö-, energia- ja meriasiainministeriön toimen jatkamisesta siltä osin kuin on kyse biosidivalmisteen Phéro-Ball Pin markkinoilla saataville asettamisen ja käytön sallimisesta Euroopan parlamentin ja neuvoston asetuksen (EU) N:o 528/2012 55 artiklan 1 kohdan mukaisesti (tiedoksiannettu numerolla C(2018) 2643)

8.5.2018   
            
            
               FI
            
            
               Euroopan unionin virallinen lehti
            
            
               L 117/21
            
         KOMISSION TÄYTÄNTÖÖNPANOPÄÄTÖS (EU) 2018/696,
   annettu 4 päivänä toukokuuta 2018,
   kansainvälisistä ilmastoneuvotteluista vastaavan Ranskan ympäristö-, energia- ja meriasiainministeriön toimen jatkamisesta siltä osin kuin on kyse biosidivalmisteen Phéro-Ball Pin markkinoilla saataville asettamisen ja käytön sallimisesta Euroopan parlamentin ja neuvoston asetuksen (EU) N:o 528/2012 55 artiklan 1 kohdan mukaisesti
   
      
         (tiedoksiannettu numerolla C(2018) 2643)
      
   
   (Ainoastaan ranskankielinen teksti on todistusvoimainen)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1) ja erityisesti sen 55 artiklan 1 kohdan kolmannen alakohdan,
   sekä katsoo seuraavaa:
   
               (1)
            
            
               Kansainvälisistä ilmastoneuvotteluista vastaava Ranskan ympäristö-, energia- ja meriasiainministeriö, jäljempänä ’toimivaltainen viranomainen’, antoi 28 päivänä huhtikuuta 2017 päätöksen asetuksen (EU) N:o 528/2012 55 artiklan 1 kohdan ensimmäisen alakohdan mukaisesti, jotta voidaan sallia 24 päivään lokakuuta 2017 saakka biosidivalmisteen Phéro-Ball Pin asettaminen saataville markkinoilla ja käyttö Ranskan alueella isokulkurinirkon (Thaumetopoea pityocampa) toukkien torjumiseksi, jäljempänä ’toimi’. Toimivaltainen viranomainen ilmoitti toimesta perusteluineen komissiolle ja muiden jäsenvaltioiden toimivaltaisille viranomaisille viipymättä mainitun asetuksen 55 artiklan 1 kohdan toisen alakohdan mukaisesti.
            
         
               (2)
            
            
               Toimivaltaisen viranomaisen toimittamien tietojen mukaan toimi on tarpeen ihmisten ja eläinten terveyden suojelemiseksi, koska isokulkurinirkon toukat saattavat aiheuttaa vakavia ongelmia ihmisten ja eläinten terveydelle. Isokulkuenirkon toukista irtoavat poltinkarvat saavat aikaan kosketusihottuman, joka voi aiheuttaa iho-, silmä- ja hengityselinoireita sekä allergisia reaktioita. Allergiset reaktiot saattavat olla vakavia ja johtaa jopa anafylaktiseen sokkiin. Toimivaltaisen viranomaisen mukaan noin 67 prosentissa Ranskan kunnista esiintyy säännöllisesti isokulkurinirkon toukkia. Toimivaltainen viranomainen arvioi myös, että vuosittain useat sadat ihmiset saavat isokulkurinirkon toukkien aiheuttaman kosketusihottuman.
            
         
               (3)
            
            
               Phéro-Ball Pin sisältää feromonia (Z)-13-heksadeken-11-yn-1-yyliasetaatti (CAS No 78617-58-0), joka on tehoaine, jota käytetään asetuksen (EU) N:o 528/2012 liitteessä V määriteltynä houkuttimena valmisteryhmän 19 biosidivalmisteissa. Koska (Z)-13-heksadeken-11-yn-1-yyliasetaatti on uusi tehoaine, se on hyväksyttävä ennen kuin sitä sisältäville biosidivalmisteille voidaan myöntää lupa kansallisella tai unionin tasolla. Mainitun tehoaineen hyväksymistä koskeva hakemus on toimitettu asetuksen (EU) N:o 528/2012 7 artiklan mukaisesti ja sitä arvioidaan parhaillaan.
            
         
               (4)
            
            
               Komissio sai Ranskan viranomaisilta 26 päivänä joulukuuta 2017 perustellun pyynnön toimen jatkamiseksi asetuksen (EU) N:o 528/2012 55 artiklan 1 kohdan kolmannen alakohdan mukaisesti. Perustellun pyynnön taustalla on huoli siitä, että isokulkurinirkon toukat vaarantavat ihmisten ja eläinten terveyden, koska niillä voi olla vakavia seurauksia ihmisten ja eläinten terveydelle ja koska isokulkurinirkkopopulaation arvioidaan olevan erittäin suuri. Ranskan viranomaisten mukaan Ranskassa saatavilla olevat vaihtoehtoiset isokulkurinirkon toukkien torjumiskeinot (mekaaniset keinot, esimerkiksi pesien tuhoaminen käsin tai ansojen asettaminen, sekä kemialliset keinot ja biologiset keinot, esimerkiksi lukuisten tiaispönttöjen ripustaminen) eivät ole riittävän tehokkaita torjumaan erittäin suurta isokulkurinirkkopopulaatiota Ranskassa. Lisäksi mikään näistä vaihtoehdoista ei sovellu alue- ja paikallisviranomaisten hoitamien kaupunkipuistojen ja -metsien ja puustoisen alan kaltaisten alueiden käsittelyyn. Siksi Ranskan viranomaiset katsovat, että biosidivalmistetta Phéro-Ball Pin tarvitaan edelleen isokulkurinirkon toukkien torjumiseksi ja niistä ihmisten ja eläinten terveydelle aiheutuvan vaaran rajoittamiseksi.
            
         
               (5)
            
            
               Isokulkurinirkon toukkien puutteellinen torjunta saattaa vaarantaa ihmisten ja eläinten terveyden eikä kyseistä vaaraa voida rajoittaa muilla keinoilla kuin biosidivalmisteella. Tästä syystä Ranskan viranomaisilla tulisi olla lupa jatkaa tointa enintään 550 päivän ajan sitä päivää seuraavasta päivästä, jona Ranskan 28 päivänä huhtikuuta 2017 hyväksymä alkuperäinen 180 päivän määräaika päättyy, ja tietyin edellytyksin.
            
         
               (6)
            
            
               Tässä päätöksessä säädetyt toimenpiteet ovat pysyvän biosidivalmistekomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Ranska saa jatkaa enintään 28 päivään huhtikuuta 2019 saakka tointa, jolla sallitaan biosidivalmisteen Phéro-Ball Pin asettaminen saataville markkinoilla ja käyttö isokulkurinirkon toukkien torjumiseksi, jos Ranska varmistaa, että valmistetta käyttävät ainoastaan sertifioidut käyttäjät ja että sitä käytetään ainoastaan toimivaltaisten viranomaisten valvonnassa.
   2 artikla
   Tämä päätös on osoitettu Ranskan tasavallalle.
   
      Tehty Brysselissä 4 päivänä toukokuuta 2018.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EUVL L 167, 27.6.2012, s. 1.